Súradnice: 50°22′0″S 13°21′9.36″V﻿ / ﻿50,36667°S 13,3526000°V﻿ / 50.36667; 13.3526000

**Běšický chochol** je prírodná rezervácia ev. č. 2258, rozkladajúca sa na severozápadnom brehu vodnej nádrže Nechranice v katastrálnom území Tušimice a Březno u Chomutova v okrese Chomutov. Oblasť spravuje Agentúra ochrany prírody a krajiny ČR. Dôvodom ochrany je výskyt xerotermných trávnikov, lesostepných pastvín a svetlých dúbrav s výskytom vzácnych druhov rastlín a zvierat.

História
--------

Chránené územie bolo prvýkrát vyhlásené nariadením Okresného úradu Chomutov dňa 4. mája 2002 ako prírodná rezervácia *Běšický a Čachovický vrch* s rozlohou 24,72 ha. Táto rezervácia bola nariadením Rady Úsťanského kraja k 22. februáru 2012 zrušená a súčasne nahradená prírodnou rezerváciou *Běšický chochol* o rozlohe 30,66 ha.

Geológia a geomorfológia
------------------------

Podložie je geologicky tvorené vulkanickými horninami treťohorného obdobia (bazanit) a treťohornými ílmi. V okrajovej časti územia, na brehu Nechranickej nádrže, sa vyskytujú zvyšky hrubozrnných pyroklastík. Prevažujúcimi typmi pôd sú černozeme modálne a karbonátové zo spraše a fluvizeme modálne. Vďaka vulkanickým horninám sú tunajšie pôdy minerálno bohaté a úrodnejšie, ale aj suchšie. Tunajšie rastlinné spoločenstvá preto patria medzi teplomilné a živinovo náročnejšie.

Fauna a flóra
-------------

Lúky sroztrúsenými kríkmi
Zo vzácnych alebo chránených rastlín sa tu vyskytuje napríklad horčičník konáristý, hrachor trávolistý a skorocel prímorský. Zo živočíchov tu žijú jašterica zelená, roháč veľký, pavúk *drassyllus pumilus* a motýle modráčik hnedoškvrnný alebo ostrôžkár malý. Vtáky zastupuje strnádka lúčna.

Prístup
-------

Chránené územie sa nachádza medzi vodnou nádržou Nechranice a areálom elektrárne Tušimice II. Od elektrárne vedie cesta k chatovej osade Tušimice, z ktorej je rezervácia ľahko prístupná (chaty v severnej časti osady susedia s jej hranicou).

Referencie
----------

1. 1 2  AOPK ČR. *PR Běšický chochol* [online]. AOPK ČR, [cit. 2016-02-12]. Dostupné online. (po česky)
2. 1 2  AOPK ČR. *Plán péče o přírodní rezervaci Běšický chochol na období 2012–2019* [online]. AOPK ČR, [cit. 2015-08-24]. Dostupné online. (po česky)
3. ↑  GÜRTLEROVÁ, Pavla. *Běšický a Čachovický vrch* [online]. Česká geologická služba, 2009-09-21, rev. 2015-03-10, [cit. 2015-07-18]. Dostupné online.
4. ↑   *Běšický chochol* [online]. NATURA 2000 v Ústeckém kraji, [cit. 2014-05-25]. Dostupné online.

Pozri aj
--------

* Zoznam chránených území v okrese Chomutov

Zdroj
-----

*Tento článok je čiastočný alebo úplný preklad článku Běšický chochol na českej Wikipédii.*

| * z
* d
* u
Chránené územia v okrese Chomutov |
| --- |
| Národné prírodné rezervácie | 
* Jezerka
* Novodomské rašeliniště
* Úhošť

 |
| Národné prírodné pamiatky | 
* Ciboušov
* Doupňák

 |
| Prírodné rezervácie | 
* Běšický chochol
* Buky a javory v Gabrielce
* Buky nad Kameničkou
* Horská louka u Háje
* Na loučkách
* Prameniště Chomutovky
* Sedlec
* Bučina na Kienhaidě (zruš.)

 |
| Prírodné pamiatky | 
* Bezručovo údolí
* Černovice
* Červený Hrádek
* Drmaly
* Hradiště u Černovic
* Kokrháč
* Krásná Lípa
* Lokalita břízy ojcovské u Volyně
* Louka vstavačů u Černýše
* Mravenčák
* Na loučkách II
* Pastviště u Okounova
* Podmilesy
* Rašovické skály
* Sfingy
* Slanisko u Škrle
* Sluňáky
* Střezovská rokle
* Svatý kopeček u Kadaně
* Údlické doubí
* Vinařský rybník
* Želinský meandr
* Merkur (zruš.)

 |
| Prírodný park | 
* Bezručovo údolí
* Doupovská pahorkatina
* Údolí prunéřovského potoka

 |